钦定古今图书集成/明伦汇编/闺媛典/第155卷 > 李克举妻张氏
## 钦定古今图书集成/明伦汇编/闺媛典/第155卷 > 李克举妻张氏

按《济南府志》：“张氏，长清人。李克举妻，方伯侨继子妇。
年十六适克举。三岁夫亡，止遗一女，氏号哭欲殁，舅
姑劝止，深居小院，日惟焚香危坐，事亲育女，极其慈
孝。年六十馀建坊。”

===李干妻张氏===按《济南府志》：“张氏，长清人李干妻。年二十三，夫亡，遗
腹五月，哀恸几绝，未几生男，悲喜交集，遂守节。抚孤
事亲孝敬倍常。邑令表其门，名其子曰承节。承节力
学补博士，逾年而夭，氏恸哭云：‘我向不死以儿故，今
生何为’。”遂不食死。